Marie-Jo Bonnet

Marie-Josèphe Bonnet, Marie-Jo Bonnet izenaz ezaguna (Deauville, Calvados, 1949), Frantziako historiagile bat da, emakumeen, artearen eta lesbianismoaren historian aditua. Frantziako Erresistentziaren eta Okupazioaren historiari buruzko lanak ere argitaratu ditu.

 Biografia 

 Unibertsitateko ibilbidea 
Marie-Jo Bonnet 1949an jaio zen Deauvillen (Calvados). Aita elektrikaria zuen, eta ama, piano irakaslea. Normandian egin zituen lehen ikasketak, Orbec-eko Notre-Dame barnetegian.. (artxiboa) Gero, Ivryko Romain-Rolland lizeoan ikasi zuen eta Parisko Claude Monet lizeoan literatur prestakuntza-klaseak. Historiako lizentziatura Paris-1 Panthéon-Sorbonne unibertsitatean lortu ondoren, Paris VII - Diderot unibertsitatean maisutza eta doktoretza tituluak eskuratu zituen. 1979an, Bonnet izan zen emakumeen arteko maitasunari buruzko historia tesi bat defendatu zuen lehena. Tesia Michelle Perroten gidaritzapean prestatu zuen eta 1979an aurkeztu. 1981ean argitaratu zuen lehen aldiz, eta 1995ean, Les Relations amoureuses entre les femmes du XVIe au XXe siècle izenburuarekin berrargitaratu zuten.

Marie-Jo Bonnet doktorea da historian, eta artearen historia irakatsi du Columbiako Unibertsitatean eta Parisko Carleton Collegen. Bere ikastaroetan  “Emakume artistak Parisen XX. mendean” eta “Maitasuna eta artea XX. mendean” gaiak azaltzen zituen.

Marie-Jo Bonnet zenbait erakusketaren komisario izan da: “Créatrices : l'émancipation par l'art”, Renneseko Arte Ederren Museoan (2019ko ekainaren 28tik irailaren 28ra); “La vraie vie est ailleurs, femmes artistes autour de Marta Pan: Simone Boisecq, Charlotte Calmis, Juana Muller, Vera Pagava, Judit Reig», Brest-eko Arte Ederren Museoan (2019ko ekainaren 27tik 2020ko urtarrilaren 5era); eta «Lutetia 1945, Le retour des déportés», Parisko Fondation pour la mémoire de la déportation elkarteak antolatua (2024ko martxoaren 9tik apirilaren 6ra).

 Ekimen asoziatiboak 
1971n, Frantziako Mouvement de libèration des femmes  mugimendu feminista autonomo eta ez-mistoan parte hartu zuen. Front homosexuel d'action révolutionnaire mugimenduaren —Parisko mugimendu autonomoa,, lesbiana feministen eta gay aktibisten hurbilpenaren ondoriozsortua 1971n— eta Gouines rouges lesbiana feministen mugimendu erradikalaren sortzaileetako bat izan zen.. (artxiboa). (artxiboa) Bonnet MLFren bost abesti —haien artean l'Hymne des femmes— grabatu zituen musika taldeko gitarra-jotzailea izan zen.

1974an, Charlotte Calmis margolari eta poeta feministak sorturiko La Spirale elkartearekin bat egin zuen. 1984an, Charlotte Calmis elkartearen sortzaileetako bat izan zen. Elkarteak, urte berean, 1982an hildako margolariaren omenez erakusketa bat antolatu zuen Emakumearen Eskubideen Ministerioan.Marie-Jo Bonnet, Les Femmes artistes dans les avant-gardes, Odile Jacob, 2006, .

1975etik 1981era, Paris-Diderot Unibertsitateko Groupe d'études féministes taldean parte hartu zuen., eta, 1977ko ekainaren 25ean, harrotasunaren lehen martxan..(artxiboa) Simone de Beauvoir-ek bildutako historialarien taldekide ere izan zen..

2004an, Souffles d 'Elles elkartea sortu zuen, eta bertako presidente izan zen. Elkarte horretan, Annie Richard aktore suitzarrarekin batera, La Coupole-ko Café des femmes ekitaldia antolatu eta aurkeztu zuen. Bost urtez, ehun bat emakume artista, idazle, filosofo, aktore, zinemagile eta poeta gonbidatu zituzten Montparnasseko La Coupole jatetxe ospetsuan hilean behin egiten ziren topaketa horietara. Horrez gain, hainbat elkartetako partaide izan da: Emakumeek sortutako komikiak sustatzea helburu duen Artemisia elkarteko kidea; Société des gens de lettres elkarteko bazkidea; Normandiako Egileen Elkarteko (SADN) kide titularra; 2013tik 2015era,  Amis de la Fondation pour la mémoire de la déportation (AFMD) elkarteko Parisko (DT 75) lurralde ordezkaritzako presidente.; eta 2015eko uztailetik, Lire à Pont-l'Évêque elkarteko presidente.

 Zenbait jarrera hartze 

 Haurdunaldi subrogatuari buruz 
Marie-Jo Bonnet Collectif du respect de la personne (CoRP9 elkarteko kidea da, haurdunaldi subrogatuaren aurkakoa..

 Ugalketa lagunduari buruz 
2014an, Marie-Jo Bonnet-ek Le Figaro  egunkarian egindako elkarrizketa batean adierazi zuen lesbianentzako laguntza bidezko ugalketaren aurka zegoela, bere ustez “amatasuna bultzatzen” eta “umearen aitaren jatorria ezkutatzen” duelako.. “Etxeko” intseminazioaren alde dago, eta feminismo unibertsalistaren aldean kokatzen da.

 Erresistentziari buruz 
Frantziako Erresistentziaren memoria gordetzeko lan egin du, eta bere ikerketetan Parisen eta Normandian jasandako Okupazioa eta deportazioak aztertu ditu, eta baita emakumeek erresistentzian izan zuten parte hartzea ere..

 Argitalpenak 

 Un choix sans équivoque, Paris, Denoël-Gonthier, 1981
 Les Relations amoureuses entre les femmes du XVIe siècle au XXe siècle; Odile Jacob, 1995. Poltsiko-edizioa: Odile Jacob, 2001 eta 2022.
 Les Deux Amies: Essai sur le couple de femmes dans l'art, Paris, éditions Blanche, 2000 
 Qu'est-ce qu'une femme désire quand elle désire une femme?, Odile Jacob, 2004, 2022an berrargitaratua 
 Les Femmes dans l'art, éditions de La Martinière, 2004 
 Les Femmes artistes dans les avant-gardes, Odile Jacob, 2006 
 Les Voix de la Normandie combattante: été 1944, éd. Ouest-France, 2010 
 Violette Morris: Histoire d'une scandaleuse, Perrin, 2011 
 Histoire de l'émancipation des femmes, Éditions Ouest-France, 2012 
 Liberté égalité exclusion: Femmes peintres en révolution, 1770-1804, éd. Vendémiaire, 2012 
 Tortionnaires, truands et collabos : La Bande de la rue de la Pompe, 1944, éd. Ouest-France, 2013 
 Adieu les rebelles!, éditions Flammarion-Café Voltaire, 2014 
 Plus forte que la mort: L'Amitié féminine dans les camps, éd. Ouest-France, 2015 
 Simone de Beauvoir et les femmes, Albin Michel 
 Un réseau normand sacrifié, éd. Ouest-France, 2016  
 Mon MLF, éd. Albin Michel, 2018 
 Desiderio e libertà, Margherita Giacobinok italierara itzulitako artikulu-bilduma, Edition Il Dito e la Luna, 2018
 Créatrices: l'émancipation par l’art, Rennes-eko Arte Ederren museoko erakusketaren katalogoa, éd. Ouest-France, 2019
 La Maternité symbolique: Être mère autrement, Albin Michel, 2020 
 Pont-L'Évêque sous l'Occupation, Orep édition, 2023.

 Edizioak eta txostenak 

 (zuz.), Les Femmes et la Création, 3. zk., 1980ko udazkena, Paris-Diderot Unibertsitateko Ikasketa feministen taldeak eta Gizarte-zientzietako Goi-mailako Eskolako Ikerketa historikoen zentroak argitaratua.
 Souffles d'Elles aldizkaria.
 Jean Cocteau, Je t'aime jusqu'à la mort, (Jean Desbordes-ekin izandako gutun-trukaketa, 1925-1938), Marie-Jo Bonnet-en edizioa, Albin Michel, 2023 .

 Elkarlanean 

 Javi Rey, Kris eta Bertrand Galic-ekin, Violette Morris : À abattre par tous moyens (bande dessinée), Futuropolis, 2018 
 L'Étonnante Histoire des belles-mères, Yannick Riparen zuzendaritzapena, Belin, 2015, « Ruth “mère-porteuse” de sa belle-mère Noémi » kapitulau.
 Les Marchés de la maternité, Martine Segalen-en eta Nicole Athea-ren zuzendaritzapean, Nathalie Heinich-en hitzaurrea, Éliette Abecassis, Sylviane Agacinski, Marie Balmary, Marie-Jo Bonnet, Frédérique Kuttenn, Ana-Luan Stoicea-Dearm, Sandra Travers de Faultrier, Monette Vacquin, Éd. Odile Jacob, 2021, 
 Nicole Ahea-rekin batera, Quand les filles deviennent des garçons, Éd. Odile Jacob, 2023. EAN13 : 9782415005665.
 Daniel Salvatore Schiffer (zuz.), « Les intellectuelles et la vie », in Repenser le rôle des intellectuels, Éd. De L’Aube, 2023.
 Éros portraitiste dans Carol de Todd Haynes d’après Patricia Highsmith et Portrait de la jeune fille en feu de Céline Sciamma, Actes du colloque « Les désirs au féminin dans la littérature et les arts de l’Antiquité à nos jours », université Bordeaux-Montaigne, 2024
 Daniel Salvatore Schiffer, L'humain au centre du monde: Pour un humanisme des temps présents et à venir, « L'espérance humaniste » artikulua, Éditions du Cerf, 2024.

 Beste batzuk 

 André Letac, Souvenirs de guerre 1914-1918, Marie-Josèphe Bonneten aurkezpena eta oharrak, éd. Corlet, 2010 .
 Jean Desbordes, Les Forcenés, Interstices Édition, 2022 (réédition de Gallimard, 1937) Marie-Jo Bonneten hitzaurrea, « "Messieurs, laissez-moi, vous allez me tuer !" La mort de Jean Desbordes, alias Duroc » .
 Anne Comtour, La Proposition, Marie-Jo Bonneten hitzaurrea, CRÉER édition, 2024.

 Filmak 

 Femmes artiste, À la force du pinceau, Manuelle Blanc (zuz.),  M.J. Bonnet (egilekide eta historia-aholkularia), Arte, 8 mars 2015.
 Histoire d’amours féminines, Elsa Bloch-en filma, 2012, Le Miroir-ek eta Galactica taldeak banaturik.
 Carole Roussopoulos-ekin batera zuzendua, Point d'émergence (Charlotte Calmis, Véra Pagava, Aline Gagnaire)

 Erreferentziak 

 Kanpo estekak 

 Marie-Jo Bonnet, frantsesezko Wikiquote proiektuan
 La page de Marie-Jo Bonnet (artxiboa), webgune ofiziala
 Marie-Jo Bonnet, CAIRN. Matières à réflexion
 Bonnet, Marie-Jo (1949-), Persée. Parcourir les collections
 Marie-Jo Bonnet. Historienne, Radio France
 Bonnet, Marie-Jo, BD Gest
 Marie-Josèphe BONNET (dite Marie-Jo BONNET), Dictionnaire universel des créatrices (artxiboa)

Kategoria:1949ko jaiotzak
Kategoria:Frantziako historialariak
Kategoria:Frantziako emakumeak
Kategoria:Frantziako feministak
Kategoria:Emakume historialariak
Kategoria:Lesbiana feministak